# Montsegur (Òlt e Garona)

Montsegur (Monségur en francés) es una comuna agenesa situada dins lo departament d'Òut e Garona e la region de Novèla Aquitània, ancianament d'Aquitània.

## Geografia
### Perimètre del territòri

Comunas confrontantas de Montsegur :
| La Cauçada | Montanhac de Leda | Salas |
| Sent Albin | | Condesaigas |
| | Trentels | |

## Toponimia

La prononciacion es [muŋse'ɣy]. Las atestacions ancianas son : Montesecuro (castrum de ~), en 1271 (Saisimentum), Montesecuro (capella de ~), en 1326, Montsegur, en 1363-1364, Monsegur, al sègle XIV, Monte Securo (ecclesia B. Marie de Antejaco alias de ~), en 1502, Monte Securo (p. de ~), en 1520. Lo tipe occitan mont + segur, format a l'epòca medievala, designa un puèg, e per extension una aglomeracion o un castèl, plan defendut, de granda valor militara, e donc segur$^,$. Es un dels singtames creats a l'epòca per tal d'avertir los enemics eventuals.
Lo nom d'Antejac que se pòt dedusir de l'atestacion de 1502 correspond benlèu al luèc de Montauthézac (en francés) encara present dins la comuna de Montsegur. Durengues dona per títol a son paragrafe consacrat a la parròquia abans 1789 Notre-Dame de Montatéjac ou de Monségur; explica que la glèisa anciana èra en un luèc retirat « a 2000 pas del borg » e que la desroquèron en 1695 per ne far una dins Montsegur. Montauthézac es al sud del borg (mès puslèu a 500 pas). La succession de doás nasalas dins *Montantejac explica l'amudiment de la segonda dins la fòrma donada per Durengues e sa dissimilacion (-an- > -au-) dins la fòrma presenta, qu'es estada en mai influenciada foneticament e graficament per Tesac (Thézac en francés, près de Tornon d'Agenés). I a en Tarn e Garona un Sent Vincenç d'Antejac, escrit en francés -d'Autéjac e qu'a benlèu conegut la meteissa dissimilacion, deguda a las n de Vincenç e non pas a mont. L'Antejac/Autejac de Carcin s'explica per un nom latin d'òme, Anteius, ambe'l sufixe d'apertenéncia -acum, latinizacion del sufixe gallés -aco(n). Montauthézac, ambe l'apondi de Mont-, deu aver la meteissa explicacion. Es pas defendut de supausar qu'èra lo vilatge d'origina abans que la populacion se mude dins un luèc pus propici a la defensa, mas i a totjorn agut dins la region de glèisas bastidas sense aglomeracion a l'entorn.

## Istòria

* Lo canton de Montsegur compreniá Montsegur, La Cauçada, Savinhac, Sent Albin, St Perdoux, qu'èra una parròquia annèxa de Sent Albin e qu'es ara dins la comuna de La Cauçada; dispareguèt en 1797 (o 1801 ?)

## Administracion

Lista dels cònsols successius :
| Periòde | Periòde | Identitat | Qualitat |
| març de 2008 | 2026 | Jeannine Jourdane | |
| junh de 1995 | 2008 | Paul Boucheyrou | retirat agricòla |
| | 1995 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Montflanquin; es ara del canton de Le Haut Agenais Périgord (en francés), donc del Naut Agenés Perigòrd.

## Demografia

modificar « persona »  v · d · m 
Evolucion demografica Populacion comunala actuala (2013): 393, totala: 399 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 786 | 690 | 806 | 768 | 517 | 478 | 482 | 431 | 468 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 489 | 460 | 448 | 426 | 428 | 405 | 372 | 351 | 358 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 366 | 348 | 340 | 290 | 302 | 293 | 292 | 271 | 286 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 316 | 279 | 329 | 386 | 381 | 377 | 374 | 369 | 369 373 |
| 2009 | 2010 |
| 375 381 | 379 385 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 401 abitants e la densitat èra de 36,49 ab/km².

## Veire tanben

* Comunas d'Òut e Garona

## Nòtas

* ↑ Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 181-182
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 473
* ↑ http://www.annuaire-mairie.fr/rue-monsegur-47.html
* ↑ Paul Burgan, André Lafon, Toponymie du Tarn-et-Garonne, Association Antonin Perbosc, 2006, p. 105
* ↑ http://revolm.free.fr/Canton1789.htm
* ↑ http://www.annuaire-mairie.fr/mairie-monsegur-47.html
* Portau de Guiana